Amstelveen (distagañ: /ˌɑmstəlˈveːn/ ) a zo ur gêriadenn-kêr e proviñs Noord-Holland en Izelvroioù. Ul lodenn eus tachenn meurgêr Amsterdam eo. E kêr Amstelveen e kaver an distrigoù ha kêriadennoù da-heul : Amstelveen, Bovenkerk, Westwijk, Nes aan de Amstel hag ul lodenn eus Ouderkerk aan de Amstel . Dont a ra an anv Amstelveen eus hini ar stêr 'Amstel' hag eus 'veen' hag a dalvez lanneg pe taouarc'heg. En Amstelveen emañ sez KLM . hag ivez sez KPMG.\nAmstelveen gwelet dre loarell\nLec'hiadur Amstelveen en Izelvroioù\nOude kerk Amstelveen\nE-pad ma oa aloubet an Izelvroioù gant ar C'hallaoued (1810-1814) e oa Amstelveen kêrbenn an departamant gall anvet Zuiderzee, ha betek 1964 e voe anvet Nieuwer-Amstel. Un dorp (kêriadenn) bras eo Amstelveen, dre ma ne voe biskoazh mogeriet. Ardamez Amselveen a zo diazezet war hini Amsterdam (teir c'hroaz), unan a zo bet ouzhpennet. En Amstelveen e kaver an Thijssepark hag a voe an heempark (liorzh-louzawouriezh) kentañ en Izelvroioù hag unan eus ar 16 heempark pe heemgroen a gaver en Amstelveen. Aozet e voe gant an arkitektour C.P.Broerse diwar mennozhioù an naturour izelvroat Dr.Jac. P. Thijsse. Aozet e voe etre 1940 ha 1972, 5 hektar gorread a zo dezhi, hag emañ e su Amsterdamse Bos. Ar c'hentañ ministr Jan Peter Balkenende a stagas gant ar politikerezh en Amstelveen, ma voe kuzulier-kêr. Tost ouzh aerborzh Schiphol emañ Amstelveen ivez. Ur metro hag un tram a zo da vont da Amsterdam.\nE kuzul-kêr Amstelveen ez eus 35 dileuriad:\nVVD - 9 dileuriad\nGroenLinks - 5 dileuriad\nBurger Belangen - 5 dileuriad\nChristen Unie - 1 dileuriad\nOCA/VSP - 1 dileuriad\nVilla El Salvador, Perou\nMirdi CoBRa e kreiz-kêr (Stadshart) Amstelveen\nMirdi Jan van der Togt\nAn ti ma voe ganet an arzour Jan Cornelis Hofman\nUn delwenn da Rembrandt war ribl ar stêr is Amstel, war-du gevred Amstelpark\n↑ "Contact." KLM Corporate\nLec'hienn ofisiel Amstelveen\nAmstelveen en dazont\nAdtapet diwar « https://br.wikipedia.org/w/index.php?title=Amstelveen&oldid=1909305 »\nDernière modification le 16 Eos 2021, à 10:35\nKemmoù diwezhañ degaset d'ar bajenn-mañ d'an 16 Eos 2021, da 10:35.


Abadenn Re bell ganti : Re Bell Ganti Yaou 4 a viz meurzh\nRe Bell Ganti gwener 9 a viz Ebrel\n-Un devezh stourm zo bet gant « ambrougerien ar skolidi…\nRe Bell Ganti Yaou 8 a viz Ebrel\nYves Jardin, eus komite souten ospital Douarnenez, diwa…\nRe Bell Ganti Merc'her 7 a viz Ebrel\nRemi Toulhoat, prezident Div yezh Breizh, diwar-benn al …\nRe Bell Ganti 2021 04 02\n-Edern Perennou zo klañvdiour. Reseviñ a ra e brezhoneg …\nRe Bell Ganti Yaou ar c'hentañ a viz Ebrel\nRe Bell Ganti Yaou ar c'hentañ a viz Ebrel Tara Adeux ha…\nAbadenn Re bell ganti - Pennad skignet d'ar 04.03.2021\nRe Bell Ganti Yaou 4 a viz meurzh\nPennad-komz kaset da benn gant : Benjamin Bouard, Morgane Bramoullé, Laëtitia Fitamant\nEn abadenn hiziv:\n-penaos aozañ abadennoù sevenadurel gant ar strizh m'eo ar reolennoù, pa rank an arvesterien bezañ azezet? Hag ar festoù-noz? Rozenn Talec, eus ar Fiselerezh ha Christophe Guilloux eus Finan Bulle, ouzh mikro Enora Molac\n-savet zo bet ur strollad politik nevez, ur strollad enep-kapitalour, dizalc'hour, ekologour, benelour bloaz zo: Douar ha frankiz, kinniget deomp gant Tim ha Kentigwern, ouzh mikro Tunvezh Vloeguen. Ganti eo kinniget ar c'heleier deomp hiziv ivez.\n-ur gentel fonologiezh ouzhpenn gant Youen Vloeguen\n-ur c'hinnig eus ul levr nevez kinniget gant Gilles Penneg, Koktail ar vuhez 2...


Pajenn:Ar Prat Rimadellou brezonek, 1911.djvu/56 - Wikimammenn\nPajenn:Ar Prat Rimadellou brezonek, 1911.djvu/56\n— « Doue ra ’z pennigo, Lann a Vreiz ! eme ar zoudarded war eun dro, endra ma teuent da ober kelc’h en dro d’o frins. Bez atao hor mestr ; bepred e trec’himp o vale war da roudou ! »\nO kuitaat bro Dol, Lan a yeas war zu Sant-Brieg. An Normaned a dec’he dirak ar Vretoned ; ar re a jomas, n’oa ket nemeur anezo, — a oe flastret holl.\nLan a yoa treac’h evit an eil gwech !\nAraok mont larkoc’h e fellas d’ezan roi eun tamm diskuiz d’e dud ; setu perak e roas urz da jom a zav er gear edont o paouez kemeret.\nEl leac’h-se end-eün eo o doa stourmet. Lenn a read an nerz hag al levenez war dal ar prins ; e zilhad a yoa saotret gant ar gwad hag ar boultren hag a embanne uhel n’edo ket dibreder na dilabour e kichen e zoudarded : e zourn a gase dalc’h-mad da ward e gleze. Ar Vretoned a zelle outan gant plijadur hag a eve kouls lavaret e gomzou, evel pa vijent o selaou anezo evit ar wech diveza.\nP’an doa ehanet da goms e teujont holl d’en em deuler e harz e dreid.\n— « Hor mestr oas, emezo, te hag az peus digaset ac’hanomp adarre d’hor bro garet, te hag ac’h eus pellaet ar re a veve gant hon danvez, en hon ziez-soul. Bez eta hon Roue ! Ne jom mui nemedout eus gouenn Lan-ar-Meur, hor mestr galloudus. Lan, hor mestr, ra vezi hon Roue ! Toui a reomp d’it karantez ha stagedigez betek mervel. »\nLan a dostaas ouz ar re a yoa en e gichen hag a reas d’ezo sevel. D’ar re all a yoa larkoc’h e roas ar memes urz gant e zourn ; hag e komzas evel-hen :\n— « Evel-se ’ta, Bretoned ker, atao feal, ec’h anzavit anaout ac’hanon evit ho roue, me Lan, mab Mathued Porc’hoëd hag Huelina a Vreiz ! »\nGoloet e oe e vouez gant re ar Vretoned a roe d’ezan mil meuleudi hag a youc’he a levenez.\n— « Mat, eme Lan. d’am zro me a dou beza mat evidoc’h, me a dou e tifennin ac’hanoc’h. Mar ne deuan ket a benn da lakaat an Normaned e-meaz ar vro e rentin d’eoc’h en-dro ar gurunen a\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/56&oldid=161409 »\nKemmoù diwezhañ degaset d'ar bajenn-mañ d'an 4 Mae 2020, da 09:48.


State of Decay (c'hoari video) - Wikipedia\nState of Decay (c'hoari video)\nState of Decay a zo ur c'hoari video gwezh-avantur ha dreistbever sevenet gant Undead Labs hag embannet gant Microsoft Studios. Pouezañ a ra ar c'hoari war na penaos e teuio a-benn ar c'hoarier da dalañ ouzh ur mor a c'hudennoù, evel pourvezhioù an dreistbeverien o tisken, diwall ouzh fiziañs ha startijenn ar strolladuig, en em zifenn rak ar zombied, sevel ur goudor, ha diwall ouzh buhez izili ar strollad. Ar c'hoari a gemmesk meur a zoare c'hoarioù en unan gant lodennoù tennañ, en em guzhañ, doare RPG ha c'hoarioù strategiezh. Ar c'hoari a vount war ar c'hoarier evit rediañ anezhañ da gemer riskloù evit ergezhiñ e en-dro, kavout dafar, ha stourm a-enep ar zombied.\nEmbannet e oa bet evit ar wech kentañ war Xbox 360 d'ar 5 a viz Even 2013 ha degemeret gant alioù pozitivel. Un doare war Microsoft Windows a voe embannet d'an 20 a viz Gwengolo 2013 dre ar savenn Steam, hag an doare Early Access. Embannet e vezo dre un doare reizh d'ar 5 a viz Du 2013. Ur stumm adsavet ha titlet State of Decay the Year-One Survival Edition a voe embannet d'an 28 a viz Ebrel 2015 war Microsoft Windows hag Xbox One gant alioù en entremar.\nState of Decay 2 a zo bet kemenet da vezañ embannet war Xbox an E3 2016. Ar c'hoari o tegas an tu da c'hoari gant ur stumm kenlabourat liesc'hoarier, a vefe da vezañ embannet e 2017.\n1 Doare ar c'hoari\n2 State of Decay the Year-One Survival Edition\nState of Decay a zo ur c'hoari video doare trede sell o kemmeskañ c'hoari tenn ha c'hoari sevel. Ret eo sevel bazennoù ha postoù difenn evezhiañ. Ar c'hoarier a zo e-penn ur strollad dreistbeverien o talañ ouzh un aloubadeg zombied. Gant o sikour, ar c'hoarier a c'hell pe mont gant hent kefridioù liammet gant ur senario pe kas da benn obererezhioù a eil renk evit reiñ an tu d'ar gumuniezh da zreistvevañ. Gorread ar c'hoari a zo 16km², gant 8 km² lec'h ma c'heller c'hoari.\nAn tu a zo d'ar c'hoarier da choaz etre meur a lec'h evit sevel ar bazenn. Ur wech choazet al lec'h e vez tu gwellaat an aozadur dre meur a zoare : tourioù gward, jardinoù, kouskvaoù, kegin, stal-labour, ur c'hlañvdi... Dre an ouzhpennadurioù-se e vez tu aesoc'h da zerc'hel ar gumuniezh prest d'ar stourm hag e yec'hed mat. Ret eo rastellañ dafar lies e-pad kerzhadennoù dre ar bed digor. Ret eo diwall ne vankfe ket dafar (boued, louzoù) evit ma vefe pep ezel prest d'ar stourm (armoù, louzoù, bolodoù, boued, otoioù...).\nOtoioù[kemmañ | kemmañ ar vammenn]\nAr c'hoarier a c'hell implij karbedoù lies (otoioù redadeg, pick-up) gant doareoù bleniañ pe dezougen disheñvel hervez ar c'harbed (gorread ar c'houfr, tizh, soludted). An tu a zo da gejañ gant dreistbeverien all evit brasaat ar gumuniezh, betek mont da gejañ gant kumuniezhioù all amezeien evit sikour anezho e-pad kefridioù ha sevel liammoù kenwerzh.\nState of Decay the Year-One Survival Edition[kemmañ | kemmañ ar vammenn]\nState of Decay the Year-One Survival Edition a vez graet eus un doare adsavet d'ar c'hoari diazez met gant grafikoù doare gwellaet ha daou DLC:\nState of Decay - Breakdown : a ro tu da c'hoari gant ul live diaesoc'h d'ar c'hoari, un doare after-game (un istor goude fin istor ar c'hoari diazez)\nState of Decay - Lifeline : a ro an tu da c'hoari ar skipailh soudarded Greyhound One, ar pal a vo da saveteiñ trevourien ha skiantourien a c'hellfe talañ ouzh ar c'hleñved-red. Un doare after-game, kalz armoù ha bolodoù da geñver ar c'hoari diazez.\nAdtapet diwar « https://br.wikipedia.org/w/index.php?title=State_of_Decay_(c%27hoari_video)&oldid=1933929 »\nC'hoarioù video 2013\nC'hoarioù video Microsoft\nKemmoù diwezhañ degaset d'ar bajenn-mañ d'an 3 Gen 2022, da 07:51.


Skolioù Bro Montroulez : kreñvaat an hentenn divyezhek\nmercredi 1 avril 2015 à 18:30 France Bleu Breizh Izel\nEnviron 80 personnes se sont rassemblées devant le collège Tanguy Prigent de Saint-Martin-des-Champs ce mercredi 1er avril à midi pour défendre la filière bilingue dans les écoles publiques de la région de Morlaix. Enseignants, parents et élus demandent la création de nouveaux postes d’enseignants et d’une filière bilingue au collège.\nManif Skolioù Bro Montroulez © Radio France\nTro 80 den oa deuet da biknikañ d’ar Merc’her 1añ a viz Ebrel da vare kreisteiz dirak skolaj Tanguy Prigent e Sant-Martin-war-ar-Maez. Skolaerien, kerent, bugale ha dilennidi oa deuet da c’houlenn e vefe kreñfaet an hentenn divyezhek e Bro Montroulez. C’hoant o deus e vefe krouet un hentenn e galleg hag e brezhoneg en ur skolaj eus Bro Montroulez. Ha goulenn a reont e vefe krouet postoù evit distro-skol 2015 e skolioù publik Sant-Tegoneg, Sant-Martin-war-ar-Maez ha Pleiber-Krist. Asantet zo bet gant an ensellerezh akademiezh krouiñ ur post e Pleiber-Krist met ket e Sant-Tegoneg nag e Sant-Martin-war-ar-Maez.\nHervez Antoine Gauchard, rener skol Sant-Tegonneg « ma ne vez digoradur ebet en ur skolaj e vo kollet ar brezhoneg e Bro Montroulez. »\nJean-Philippe Tallec zo bet prezidant Diy Yezh Montroulez. E vugale oa e skol Poan Benn Montroulez ha deuet eo evit sikour kerent skolioù Pleiber-Krist met ket e Sant-Tegoneg nag e Sant-Martin-war-ar-Maez.\nMestrez-skol e skol Sant-Martin eo Hélène Creignou, « kalz a liveoù ’vo en ur c’hlas. Ar bloaz o tont e vo ar c’hlas CP, CE1, CE2 ha CM1 gant 22 vugel. Stard e vo.”\nEn em gavout a raio ar gerent gant an ensellerezh akademiezh d’ar Yaou 2 a viz Ebrel ha kerent skol Sant-Tegoneg a chomo er skol a-raok an emgav-se.